proxectonos/corpus_dominio_legal_administrativo_tmp huggingface dataset:
EXTRACTO da Orde do 1 de xullo de 2016 pola que se establecen as bases reguladoras do Programa de axudas para implantar a responsabilidade social empresarial (RSE), a igualdade laboral e a conciliación laboral e persoal nas pemes galegas, cofinanciadas polo Fondo Social Europeo, e se procede á súa convocatoria para o ano 2016.
Consellería de Economía, Emprego e Industria — III. Outras disposicións — 28/07/2016

BDNS (Idenf.): 313248.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
Pequenas e medianas empresas (pemes), nesta consideración inclúense microempresas e persoas traballadoras autónomas con traballadores e traballadoras por conta allea, con domicilio social e centro de traballo en Galicia, calquera que sexa a súa forma xurídica, e que estean validamente constituídas no momento de presentar a solicitude de axuda.
Así mesmo, poderán ser beneficiarias as empresas con axencia, sucursal, delegación ou calquera outra representación en Galicia sempre que teñan contratado un mínimo dun 10 % do seu persoal en Galicia e, cando menos, catro persoas.
Segundo.
Obxecto
Establecer as bases reguladoras, para o ano 2016, para a concesión, en réxime de concorrencia competitiva, de axudas e incentivos a pemes e micropemes, incluídos autónomos, para implantar a RSE, para a procura da igualdade laboral e a corresponsabilidade e a conciliación da vida familiar, persoal e laboral, no ámbito da Comunidade Autónoma de Galicia.
Terceiro.
Bases reguladoras
Orde do 1 de xullo de 2016 pola que se establecen as bases reguladoras do Programa de axudas para implantar a responsabilidade social empresarial (RSE), a igualdade laboral e a conciliación laboral e persoal nas pemes galegas, cofinanciadas polo Fondo Social Europeo, e se procede ao da súa convocatoria para o ano 2016.
Cuarto.
Importe
Para a concesión destas axudas destínanse cinco centos noventa e nove mil douscentos cincuenta e nove euros (599.259 €), de acordo coa seguinte distribución:
Liña I. Implantación da RSE: setenta e cinco mil euros (75.000 €).
Liña II. Elaboración e implantación de plans de igualdade: cen mil euros (100.000 €).
Liña III. Conciliación da vida laboral, familiar e persoal.
Programa 1. Incentivos económicos para o fomento de teletraballo e da flexibilidade horaria: catro centros mil euros (400.000 €).
Programa 2. Subvencións para a adquisición de elementos tecnolóxicos que fomenten o teletraballo: vinte e catro mil douscentos cincuenta e nove euros (24.259 €).
Quinta.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da data de publicación desta orde no
Diario Oficial de Galicia
.
Santiago de Compostela, 1 de xullo de 2016
RESOLUCIÓN do 21 de xuño de 2016 pola que se fan públicos os convenios de colaboración asinados no primeiro cuadrimestre do ano 2016.
Portos de Galicia — III. Outras disposicións — 04/07/2016

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración asinados no primeiro cuadrimestre do ano 2016 e que se relacionan no anexo a esta resolución.
Santiago de Compostela, 21 de xuño de 2016
EXTRACTO da Resolución do 17 de xuño de 2016 pola que se regula o procedemento para a concesión de axudas para a distribución de froitas frescas ao alumnado de centros escolares e se convocan para o curso escolar 2016/17.
Fondo Galego de Garantía Agraria — III. Outras disposicións — 04/07/2016

BDNS (Identif.): 310827.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Será destinatario da axuda o alumnado que asista regularmente aos centros escolares situados na Comunidade Autónoma, administrados ou recoñecidos polas autoridades competentes, que pertenza aos seguintes niveis de ensino:
a) Educación infantil segundo ciclo.
b) Educación primaria.
c) Educación secundaria obrigatoria.
Segundo. Obxecto
A resolución ten por obxecto establecer as bases reguladoras do réxime de axudas destinadas á distribución de froita ao alumnado de centros escolares na Comunidade Autónoma de Galicia e a convocatoria das ditas axudas para o curso escolar 2016/17.
Terceiro. Bases reguladoras
Resolución do 17 de xuño de 2016 pola que se regula o procedemento para a concesión de axudas para a distribución de froitas frescas ao alumnado de centros escolares e se convocan para o curso escolar 2016/17.
Cuarto. Importe
O importe máximo da axuda é de 0,25 euros por alumno/a e día lectivo. A froita repartirase nos períodos autorizados, que serán de cinco días lectivos consecutivos. Poderanse solicitar dun a catro períodos, de maneira consecutiva ou non.
Quinto. Prazo de presentación de solicitudes
O prazo para presentar as solicitudes será dun mes e iniciarase o día seguinte ao da publicación desta resolución no Diario Oficial de Galicia.
Santiago de Compostela, 17 de xuño de 2016
EXTRACTO da Orde do 17 de xuño de 2016 pola que se convoca o procedemento para a concesión de axudas económicas ás familias numerosas de Galicia para estadías de fin de semana nas estacións de montaña situadas no territorio da Comunidade Autónoma para o ano 2016.
Consellería de Política Social — III. Outras disposicións — 04/07/2016

BDNS (Identif.): 310640.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán ser beneficiarias destas axudas as familias numerosas residentes na Comunidade Autónoma de Galicia en que a renda per cápita da unidade familiar non supere os 10.500 euros anuais.
Segundo. Obxecto
Convocar para o ano 2016 o procedemento para a concesión de axudas económicas ás familias numerosas de Galicia, en réxime de concorrencia competitiva, para estadías de fin de semana nas estacións de montaña situadas no territorio da Comunidade Autónoma de Galicia.
Terceiro. Bases reguladoras
Orde do 17 de xuño de 2016 pola que se convoca o procedemento para a concesión de axudas económicas ás familias numerosas de Galicia para estadías de fin de semana nas estacións de montaña situadas no territorio da Comunidade Autónoma para o ano 2016.
Cuarto. Importe
O outorgamento das axudas a que se refire esta convocatoria realizarase a través da modalidade de pagamento único e de forma continuada ata esgotar o crédito orzamentario consignado para estes efectos na aplicación orzamentaria 12.02.312B.480.1 dos orzamentos do ano 2016, da Dirección Xeral de Familia, Infancia e Dinamización Demográfica da Consellería de Política Social, cunha contía global de 20.000 euros.
As axudas convocadas teñen como finalidade sufragar parte dos gastos das ditas estadías e consisten nunha subvención de 35 euros por persoa e estadía de fin de semana para os nenos e nenas de 12 anos ou máis e adultos, e de 37,5 euros para os menores de 12 anos.
Quinto. Prazo de presentación de solicitudes
O prazo para a presentación das solicitudes de axuda será dun mes contado a partir do día seguinte ao da publicación desta orde no Diario Oficial de Galicia. Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao seguinte día hábil e, se no mes de vencemento non hai día equivalente ao inicial do cómputo, entenderase que o prazo finaliza o último do mes.
Santiago de Compostela, 17 de xuño de 2016
RESOLUCIÓN do 20 de maio de 2016, da Secretaría Xeral Técnica da Consellería de Economía, Emprego e Industria, pola que se dá publicidade dos convenios de colaboración subscritos no primeiro cuadrimestre do ano 2016.
Consellería de Economía, Emprego e Industria — III. Outras disposicións — 04/07/2016

O artigo 15.2 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía, Emprego e Industria nos meses de xaneiro a abril do ano 2016, que se incorpora como anexo a esta resolución.
Santiago de Compostela, 20 de maio de 2016
RESOLUCIÓN do 16 de xuño de 2016, da Dirección Xeral de Xustiza, pola que se aproban as listaxes provisionais das solicitudes admitidas e excluídas correspondentes ás axudas do fondo de acción social do ano 2016 para o persoal ao servizo da Administración de xustiza con destino na Comunidade Autónoma de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 04/07/2016

De conformidade co establecido no punto 4 da Resolución do 3 de marzo de 2016, da Dirección Xeral de Xustiza, pola que se dá publicidade da convocatoria e dos criterios de repartición do fondo de acción social do ano 2016 para o persoal ao servizo da Administración de xustiza con destino na Comunidade Autónoma de Galicia, esta dirección xeral
Primeiro. Aprobar as listaxes provisionais das solicitudes admitidas e excluídas.
Por causa do carácter persoal dos datos vinculados a estas, o acceso por parte da persoa interesada á información relativa á admisión ou exclusión provisional da súa solicitude realizarase a través da OPAX, co seu certificado dixital recoñecido ou co usuario e contrasinal.
Segundo. As persoas interesadas terán un prazo de dez días hábiles contados desde o día seguinte ao da publicación da presente resolución no Diario Oficial de Galicia para formular as reclamacións que consideren oportunas e emendar os defectos da exclusión provisional.
Contra esta resolución, que esgota a vía administrativa, poderase interpor recurso contencioso-administrativo no prazo de dous meses desde o día seguinte ao da súa publicación, ou ben recurso potestativo de reposición no prazo dun mes ante este centro directivo.
Santiago de Compostela, 16 de xuño de 2016
ORDE do 28 de xuño de 2016 pola que se fai pública a ampliación dos importes existentes para a concesión das axudas previstas na Orde do 29 de decembro de 2015 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2016.
Consellería de Economía, Emprego e Industria — III. Outras disposicións — 04/07/2016

A Orde do 29 de decembro de 2015 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2016, establece no seu artigo 2.2 que os créditos estimados que financian os programas contidos na orde poderán ser obxecto de modificacións como consecuencia da asignación ou da redistribución de fondos para o financiamento dos programas de fomento do emprego, coas limitacións que estableza a Conferencia Sectorial de Asuntos Laborais, nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Dado que existen remanentes de crédito de fondos finalistas procedentes doutras convocatorias que poden ser utilizados para o financiamento desta orde, procede darlles a oportuna publicidade, en cumprimento do disposto no artigo 30 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia.
Por todo o exposto e no uso das facultades que me foron conferidas,
Artigo 1. Ampliación de créditos
Amplíase o importe total dos créditos para o financiamento das axudas previstas na Orde do 29 de decembro de 2015 pola que se establecen as bases que regulan as axudas e subvencións para o fomento do emprego e mellora da empregabilidade no ámbito de colaboración coas entidades locais e se procede á súa convocatoria para o exercicio do ano 2016, na aplicación 09.41.322A.460.0 (código de proxecto 2015 00489) polo importe global de 200.165,30 euros.
Artigo 2. Prazo de solicitude
Esta modificación non afecta o prazo establecido na referida orde para a presentación de solicitudes.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 28 de xuño de 2016
RESOLUCIÓN do 20 de xuño de 2016 pola que se fai pública a concesión das bolsas de formación práctica en diversas áreas para o ano 2016 convocadas pola Resolución do 9 de marzo de 2016 (Diario Oficial de Galicia número 57, do 23 de marzo).
Axencia Turismo de Galicia — III. Outras disposicións — 04/07/2016

Primeiro. O día 23 de marzo de 2016 publicouse no
Diario Oficial de Galicia
a Resolución do 9 de marzo de 2016 da Axencia Turismo de Galicia, pola que se regulan as bases para a concesión de bolsas de formación práctica en diversas áreas da Axencia Turismo de Galicia para o ano 2016 e se procede á súa convocatoria.
Segundo. Tras a realización das probas e a baremación dos méritos previstos na convocatoria por parte das comisións de valoración, e unha vez transcorrido o prazo do preceptivo trámite de audiencia, o día 6 de xuño de 2016 o órgano instrutor fixo pública a lista definitiva coa puntuación final de todas as probas realizadas, segundo o informe emitido polas ditas comisións.
Terceiro. O día 8 de xuño de 2016, o director de Competitividade da Axencia Turismo de Galicia, como órgano instrutor do expediente, fixo público un informe proposta de resolución coa lista definitiva da puntuación final de todas as probas realizadas e os destinos escollidos polos bolseiros.
Cuarto. De acordo co establecido nas bases da convocatoria, e atendendo ao informe proposta elevado polo órgano instrutor, esta dirección
Primeiro. Adxudicar as bolsas ás persoas que a seguir se relacionan na contía e destino que se indica en cada caso:
Segundo. Contra esta resolución poderán interporse os seguintes recursos, sen prexuízo de que as persoas interesadas poidan exercer calquera outro que consideren procedente:
a) Recurso potestativo de reposición ante a Dirección da Axencia Turismo de Galicia, no prazo dun mes computado a partir do día seguinte ao da súa publicación no
Diario Oficial de Galicia.
b) Recurso contencioso-administrativo ante os xulgados do contencioso-administrativo de Santiago de Compostela, no prazo de dous meses contados desde o día seguinte ao da publicación da resolución.
Santiago de Compostela, 20 de xuño de 2016
RESOLUCIÓN do 14 de xuño de 2016 pola que se publica a oferta de emprego público (OPE) do persoal docente e investigador para o ano 2016.
Universidade de Santiago de Compostela — III. Outras disposicións — 28/06/2016

Conforme o disposto no artigo 70 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público; no artigo 20.2 j) da Ley 48/2015, do 29 de outubro, de orzamentos xerais do Estado para o ano 2016; no artigo 36 da Lei 12/2015, do 24 de decembro, de orzamentos xerais da Comunidade Autónoma de Galicia para o ano 2016, así como nos estatutos da Universidade de Santiago de Compostela (USC); e logo do informe favorable da Mesa de Negociación do Persoal Docente e Investigador da USC que tivo lugar o 13 de abril de 2016, do informe favorable do Consello Social da USC do 26 de maio de 2016 e da aprobación polo Consello de Goberno da Universidade de Santiago de Compostela do 3 de maio de 2016, de creación de 38 prazas de profesorado contratado doutor e 5 prazas de profesor titular de universidade, unha vez obtida a autorización da Consellería de Facenda da Xunta de Galicia, con data 9 de xuño de 2016, tal e como se determina nos artigos 13 e 36 da Lei 12/2015,
Primeiro. Publicar a oferta de emprego público (OPE) do persoal docente e investigador da Universidade de Santiago de Compostela para o ano 2016, que consiste en 43 prazas de profesorado con vinculación permanente. Do total de prazas, 38 son de profesor de contratado doutor e delas ofértanse 6 prazas para dar cumprimento á obriga de destinar un 15 % do total de prazas á contratación como persoal laboral fixo de persoal investigador doutor que finalizase o programa Ramón y Cajal e obtivese o certificado I3, fixada no artigo 36 da citada Lei 12/2015 e no artigo 20.2 J) da Ley 48/2015, e 5 prazas de profesor titular de universidade.
Segundo. Esta OPE inclúe as necesidades de recursos humanos de carácter permanente no ámbito docente e investigador, con asignación orzamentaria, que non poden ser cubertas cos efectivos de persoal existentes, segundo se detalla no anexo, dentro do contexto global de restrición orzamentaria que afecta todas as administracións públicas.
Terceiro. A planificación dos recursos humanos na USC oriéntase á atención das funcións prioritarias, á correcta dimensión do volume de efectivos e a potenciar a estabilización do seu persoal docente e investigador.
Cuarto. As convocatorias dos concursos derivados desta oferta publicaranse no Diario Oficial de Galicia e, de ser o caso, no Boletín Oficial del Estado, para garantir a publicidade, e executaranse dentro do prazo máximo previsto no artigo 70 do Estatuto básico do empregado público.
Quinto. Coa finalidade de dar unha maior difusión ás convocatorias de concursos relacionados con esta oferta de emprego, así como dos actos que deriven deles, na páxina web do Servizo de Planificación de PDI da USC (enderezo web http://www.usc.es/gl/servizos/profesorado), na sección de Convocatorias de prazas, poderase consultar a documentación correspondente.
Santiago de Compostela, 14 de xuño de 2016
ORDE do 15 de xuño de 2016 pola que se amplía o crédito da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan Renove de fiestras, así como a selección de entidades colaboradoras que participarán na súa xestión, e se procede á convocatoria para a anualidade 2016 (códigos do procedemento IN412A - IN412B).
Consellería de Economía, Emprego e Industria — III. Outras disposicións — 28/06/2016

A Consellería de Economía, Emprego e Industria ditou a Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, relativa ao Plan Renove de fiestras, así como a selección de entidades colaboradoras que participarán na súa xestión, e se procede á convocatoria para a anualidade 2016 (códigos do procedemento IN412A - IN412B), publicándose no
Diario Oficial de Galicia
núm. 249, do 31 de decembro de 2015.
O artigo 2 das bases reguladoras da Orde do 28 de decembro de 2015, relativo ao obxecto e réxime das subvencións, considera a opción de que a Administración incremente o crédito orzamentario nos supostos de que se produza unha xeración, ampliación ou incorporación de crédito ou ben existan remanentes doutras convocatorias financiadas con cargo ao crédito ou créditos incluídos no mesmo programa ou en programas do mesmo servizo. A publicación da ampliación de crédito deberá facerse polos mesmos medios que a convocatoria, non implicando a apertura de prazo para presentar novas solicitudes nin o inicio dun novo cómputo de prazo para resolver.
O artigo 4 das bases reguladoras da Orde do 28 de decembro de 2015, relativo ao financiamento e concorrencia, establece que se destinará unha contía de 1.700.000 euros con cargo á aplicación orzamentaria 09.20.733A.780.0. para a concesión destas axudas, que terán a modalidade de subvención.
Co obxecto de atender un maior número de solicitudes de axuda considérase necesario incrementar o crédito orzamentario inicial polo que se procede a efectuar unha modificación orzamentaria incorporando crédito na partida 09.20.733A.780.0 por importe de 100.000,00 euros.
Por todo isto, e no uso das facultades que me foron conferidas,
Artigo único
Modificar o artigo 4 das bases reguladoras da Orde da Consellería de Economía, Emprego e Industria do 28 de decembro de 2015, no referente ao crédito orzamentario da partida 09.20.733A.780.0, pasando de 1.700.000,00 euros á cantidade final de 1.800.000,00 euros.
Santiago de Compostela, 15 de xuño de 2016
RESOLUCIÓN do 23 de xuño de 2016 pola que se amplía o prazo de execución dos proxectos e para solicitar o cobramento establecido na Resolución do 28 de decembro de 2015 pola que se lle dá publicidade ao acordo do Consello de Dirección que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 30/06/2016

No Diario Oficial de Galicia núm. 247, do 29 de decembro de 2015, publicouse a Resolución do 28 de decembro de 2015 pola que se lle dá publicidade ao acordo do Consello de Dirección que aproba as bases reguladoras das axudas do Igape para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, e se procede á súa convocatoria en réxime de concorrencia competitiva (Galicia Emprende).
No punto quinto da resolución establécese que para aqueles proxectos cuxo prazo máximo de execución sexa o 30 de xuño de 2016, o beneficiario deberá presentar a solicitude de cobramento como máximo o 11 de xullo de 2016.
Tendo en conta que as solicitudes de axuda presentadas excederon as previsións e que a avaliación e resolución destas solicitudes require maior tempo, parece oportuno ampliar os devanditos prazos.
Por todo o anterior, de conformidade co disposto no artigo 49 da Lei 30/1992, do 26 de novembro, de réxime xurídico das administracións públicas e do procedemento administrativo común, e dado que non se causan prexuízos a terceiros,
Artigo 1
Ampliar ata o 31 de outubro de 2016 o prazo máximo de execución dos proxectos que rematen no ano 2016, previsto no punto quinto da Resolución do 28 de decembro de 2015 pola que se lle dá publicidade ao acordo do Consello de Dirección que aproba as bases reguladoras das axudas do Igape para novos emprendedores, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020. O beneficiario deberá presentar a solicitude de cobramento como máximo o 10 de novembro de 2016.
Artigo 2
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 23 de xuño de 2016
RESOLUCIÓN do 30 de maio de 2016, da Secretaría Xeral Técnica da Consellería do Mar, pola que se dá publicidade aos convenios de colaboración subscritos no primeiro cuadrimestre do ano 2016.
Consellería do Mar — III. Outras disposicións — 22/06/2016

O artigo 15 da Lei 1/2016, do 18 de xaneiro, de transparencia e bo goberno (DOG nº 30, do 15 de febreiro) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación dos convenios subscritos pola Consellería do Mar nos meses de xaneiro, febreiro, marzo e abril de 2016 que se incorpora como anexo a esta resolución.
Santiago de Compostela, 30 de maio de 2016
ORDE do 10 de xuño de 2016 pola que se modifica o Regulamento da indicación xeográfica protexida Tarta de Santiago e do seu Consello Regulador.
Consellería do Medio Rural — III. Outras disposicións — 22/06/2016

O Consello Regulador da indicación xeográfica protexida Tarta de Santiago aprobou propoñer á Consellería do Medio Rural unha modificación do seu regulamento, aprobado mediante a Orde do 10 de febreiro de 2010.
Trátase dunha modificación puntual que afecta o artigo 18, que regula as baixas no Consello Regulador. Con esta modificación preténdese que haxa, como ocorre nos regulamentos doutros consellos reguladores, un vínculo entre a inscrición no rexistro do consello regulador e a efectiva realización da actividade coa que se relaciona a inscrición, de xeito que poidan ser dados de baixa, logo de audiencia ao interesado, aqueles operadores que durante un período de tempo prolongado non elaborasen e comercializasen tortas amparadas pola indicación xeográfica protexida.
A modificación proposta non afecta o contido do prego de condicións que serviu de base para a inscrición desta indicación xeográfica protexida no rexistro europeo, ao circunscribirse ao ámbito do funcionamento do consello regulador. Por iso non é necesario tramitar unha modificación do citado documento.
Polo anterior, e tendo en conta as competencias conferidas en virtude do Decreto 4/2007, do 18 de xaneiro, polo que se regulan as denominacións xeográficas de calidade do sector alimentario e os seus consellos reguladores,
DISPOÑO:
Artigo único.
Modificación do artigo 18 da Orde do 10 de febreiro de 2010
Modifícase o artigo 18 da Orde do 10 de febreiro de 2010 pola que se aproba o Regulamento da indicación xeográfica protexida Tarta de Santiago e do seu Consello Regulador, se nomea o Consello Regulador provisional e se dá publicidade ao prego de condicións do produto (DOG núm. 32, do 17 de febreiro), de xeito que se engade unha nova alínea co seguinte texto:
«3. O Consello Regulador, logo de audiencia ao interesado, poderá dar de baixa os inscritos no rexistro despois de máis dun ano continuado sen actividade. Os cambios de titularidade interromperán o prazo sinalado».
Disposición derradeira única.
Entrada en vigor
A presente orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 10 de xuño de 2016
RESOLUCIÓN do 9 de maio de 2016, da Dirección Xeral de Inclusión Social, pola que se publica a relación de entidades beneficiarias e o importe das axudas concedidas en virtude da Orde do 2 de xuño de 2015, na que se establecen as bases que rexen a concesión de subvencións plurianuais para os anos 2015 e 2016 a entidades de iniciativa social para a promoción de actividades de servizos sociais comunitarios e inclusión social (cofinanciada parcialmente polo Fondo Social Europeo).
Consellería de Política Social — III. Outras disposicións — 22/06/2016

De conformidade co disposto no artigo 18.1 da Lei 38/2003, do 17 de novembro, xeral de subvencións; no artigo 15.1 da Lei 9/2007, do 13 de xuño, de subvencións de Galicia; e no Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia, procédese á publicación das entidades beneficiarias e o importe das axudas concedidas en virtude da Orde do 2 de xuño de 2015, pola que se establecen as bases que rexen a concesión de subvencións plurianuais para os anos 2015 e 2016 a entidades de iniciativa social para a promoción de actividades de servizos sociais comunitarios e inclusión social (cofinanciada parcialmente polo Fondo Social Europeo).
Finalidade da axuda: as axudas teñen por obxecto o establecemento de subvencións ás entidades de iniciativa social que, de conformidade coa Lei 13/2008, do 3 de decembro, de servizos sociais de Galicia, levan a cabo programas e prestan servizos sociais na área de actuación dos servizos sociais comunitarios, inclusión social e, especificamente, en favor da inclusión social da poboación inmigrante. Estas actuacións comprenden a atención ás persoas nos centros de inclusión e emerxencia social e o desenvolvemento de programas de servizos sociais comunitarios, de inclusión social e en favor da poboación inmigrante.
Norma reguladora: Orde do 2 de xuño de 2015 pola que se establecen as bases que rexen a concesión de subvencións plurianuais para os anos 2015 e 2016 a entidades de iniciativa social para a promoción de actividades de servizos sociais comunitarios e inclusión social (cofinanciada parcialmente polo Fondo Social Europeo) (Diario Oficial de Galicia nº 108, do 10 de xuño).
Crédito orzamentario:
Santiago de Compostela, 9 de maio de 2016
A. Subvencións para funcionamento de centros de inclusión e emerxencia social:
B.1. Subvencións de promoción de actuacións singularizadas que constitúan a totalidade ou parte dun proxecto de carácter básico, innovador e/ou complementario dos servizos sociais comunitarios:
B.2. Subvencións de promoción de actuacións singularizadas que constitúan a totalidade ou parte dun proxecto de inclusión social:
B.3. Subvencións de promoción de actuacións singularizadas que constitúan a totalidade ou parte dun proxecto en favor da poboación inmigrante:
RESOLUCIÓN do 15 de xuño de 2016 pola que se dispón a substitución dun vogal da Comisión da Transparencia.
Valedor do Pobo — II. Autoridades e persoal — 22/06/2016

A Lei 1/2016, do 18 de xaneiro, de transparencia e bo goberno, crea, no seu artigo 33, a Comisión da Transparencia e atribúelle no seu número 2.a) a Presidencia ao/á valedor/a do pobo.
No exercicio das funcións inherentes á Presidencia da dita comisión, e por proposta do Consello de Contas,
Primeiro
Que cese Antonio Alonso Rodríguez como vogal da Comisión da Transparencia en representación do Consello de Contas.
Segundo
Nomear a Manuel José Santana Suárez en representación do Consello de Contas.
Santiago de Compostela, 15 de xuño de 2016
EXTRACTO da Orde do 14 de xuño de 2016 pola que se establecen as bases reguladoras e a convocatoria de subvencións, en réxime de concorrencia non competitiva, dentro do Plan específico extraordinario de investimentos destinado a asociacións de veciños, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 27/06/2016

BDNS (Identif.): 310006
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (
http://www.pap.minhap.gob.es/bdnstrans/index):
Primeiro.
Beneficiarias
Poderán ser beneficiarias das subvencións convocadas as asociacións de veciños, confederacións, federacións ou unións de asociacións de veciños de Galicia, comunidades de usuarios de augas debidamente inscritas no rexistro público correspondente e asociacións de mulleres rurais de Galicia.
Segundo.
Obxecto
Poderán ser obxecto de subvención os gastos ocasionados como consecuencia de investimentos realizados en inmobles de titularidade veciñal ou sobre os cales a entidade solicitante ten un dereito de uso por convenio ou por calquera outro título, así como equipamentos necesarios para o seu funcionamento, todos eles vinculados a acadar unha eficaz prestación dos servizos de interese veciñal, análogos aos encadrados como servizos básicos municipais na lexislación de réxime local, e a mellora da vida local nos concellos da Comunidade Autónoma de Galicia, incluídos os camiños veciñais e as traídas de augas xestionadas polas comunidades de usuarios de augas.
Terceiro.
Bases reguladoras
Orde do 14 de xuño de 2016 pola que se establecen as bases reguladoras e a convocatoria de subvencións, en réxime de concorrencia non competitiva, dentro do Plan específico extraordinario de investimentos destinado a asociacións de veciños, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia.
Cuarto.
Importe
Para a concesión destas axudas destínase crédito por un importe total de tres millóns de euros (3.000.000,00 €).
Quinto.
Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación da orde no
Diario Oficial de Galicia
.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao de publicación, entenderase que o prazo expira o derradeiro día do mes.
Santiago de Compostela, 14 de xuño de 2016
CORRECCIÓN de erros. Resolución do 23 de maio de 2016 pola que se convoca o Programa de autoformación para o persoal ao servizo da Administración da Comunidade Autónoma de Galicia.
Escola Galega de Administración Pública — III. Outras disposicións — 20/06/2016

Advertido erro na citada resolución, publicada no
Diario Oficial de Galicia
núm. 106, do 6 de xuño de 2016, cómpre facer as seguintes correccións:
– Na páxina 22385, anexo I, onde di: «FC16223 Violencia de xénero-Contidos», debe dicir: «FC16223 Violencia de xénero e mulleres con discapacidade-Contidos».
– Na páxina 22389, anexo II, onde di: «FC16224 T01 Violencia de xénero-Proba de avaliación», debe dicir: «FC16224 T01 Violencia de xénero e mulleres con discapacidade-Proba de avaliación».
EXTRACTO da Resolución do 6 de xuño de 2016 pola que se establecen as bases reguladoras para a concesión, en réxime de concorrencia competitiva, das subvencións para a consolidación e a estruturación de unidades de investigación competitivas nos centros tecnolóxicos consolidados de Galicia, e se procede á súa convocatoria para o ano 2016.
Axencia Galega de Innovación — III. Outras disposicións — 20/06/2016

(BDNS (Identif.): 309228.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans):
Primeiro. Beneficiarios
Poderán ser beneficiarios das axudas os centros de innovación e tecnoloxía da Comunidade Autónoma de Galicia que teñan a consideración de consolidados.
Teñen a consideración de centros tecnolóxicos consolidados aqueles que figuran inscritos (ou teñan resolución de recoñecemento como centro tecnolóxico ou centro de apoio á innovación tecnolóxica de ámbito estatal) no rexistro regulado no Real decreto 2093/2008, do 19 de decembro, polo que se regulan os centros tecnolóxicos e os centros de apoio á innovación tecnolóxica de ámbito estatal e se crea o rexistro de tales centros.
Segundo. Finalidade
Esta resolución ten por obxecto aprobar as bases polas que se rexerá a concesión das subvencións da Axencia Galega de Innovación dirixidas aos centros tecnolóxicos consolidados de Galicia para financiar gastos estruturais e de funcionamento, co fin de incentivar a transferencia de resultados da investigación, do coñecemento e das capacidades tecnolóxicas ao mercado. Así mesmo, por medio desta resolución convócanse estas axudas para o ano 2016 en réxime de publicidade, obxectividade e concorrencia competitiva (código de procedemento IN845A).
Terceiro. Bases reguladoras
Publícanse conxuntamente coa convocatoria.
Cuarto. Importe
Importe total da convocatoria: 1.872.000 euros.
O importe das axudas determínase en función da valoración dunha serie de indicadores que miden, de forma obxectiva, a perspectiva financeira, de resultados e de igualdade dos centros tecnolóxicos (indicadores que figuran no anexo II da convocatoria).
Quinto. Prazo de presentación de solicitudes
Un mes contado a partir do día seguinte ao da publicación desta convocatoria no Diario Oficial de Galicia. Entenderase como último día do prazo o correspondente ao mesmo ordinal do día da publicación.
Santiago de Compostela, 6 de xuño de 2016
DECRETO 68/2016, do 2 de xuño, polo que se declara a urxente ocupación, no expediente de expropiación forzosa, dos terreos necesarios para proseguir cos labores da concesión mineira Ampliación As Revas, número 5873, sita no termo municipal de Mondoñedo, solicitada pola sociedade Pizarras Veira do Río. S.L.
Consellería de Economía, Emprego e Industria — III. Outras disposicións — 20/06/2016

Con data do 20 de outubro de 2014 Dictinio Barreda López, en representación de Pizarras Veira do Río, S.L., solicita a iniciación do expediente de expropiación forzosa por vía de urxencia para os efectos de continuar coa explotación da concesión mineira Ampliación As Revas nº 5873, sita no termo municipal de Mondoñedo.
A ocupación temporal solicítase sobre tres parcelas dentro da concesión de explotación, onde se van realizar labores de extracción.
Os bens a que fai referencia a declaración de urxente ocupación están determinados no expediente, o cal foi sometido ao trámite de información pública, e ademais, foron realizadas notificacións individuais aos interesados dos predios afectados.
A solicitude foi efectuada conforme o disposto no artigo 105 da Lei 22/1973, do 21 de xullo, de minas, en relación co artigo 131 do Regulamento que desenvolve a citada lei, así como o artigo 52 da Lei de expropiación forzosa, do 16 de decembro de 1954, e o artigo 56 do seu regulamento, do 28 de abril de 1957.
Como consecuencia da información pública e das notificacións individuais, foron presentados escritos de alegacións, que non desvirtúan as razóns obxectivas polas cales neste momento é urxente a ocupación dos predios, todo isto en función do que consta nos informes da Xefatura Territorial da Consellería de Economía, Emprego e Industria de Lugo e na memoria-proposta da Dirección Xeral de Enerxía e Minas.
A expropiación está xustificada e é enteiramente necesaria e, ademais, polo procedemento de urxencia, con base en razóns sociolaborais e nos prexuízos económicos para a empresa titular.
Na súa virtude, por proposta do conselleiro de Economía, Emprego e Industria e logo de deliberación do Consello da Xunta de Galicia, na súa reunión do dous de xuño de dous mil dezaseis,
Declárase urxente, segundo o mencionado artigo 105 da Lei de minas e para os efectos dispostos no artigo 52 da Lei de expropiación forzosa, a ocupación dos predios a que se contrae o expediente e definidos nel, sitos no termo municipal de Mondoñedo (Lugo), definidos nos planos presentados e que foron publicados nos boletíns correspondentes.
Santiago de Compostela, dous de xuño de dous mil dezaseis
CORRECCIÓN de erros. Orde do 23 de febreiro de 2016 pola que se establecen as bases que rexen as axudas enmarcadas no programa Iniciativa Xove e se procede á súa convocatoria.
Consellería de Política Social — III. Outras disposicións — 20/06/2016

Advertidos erros na devandita orde, publicada no
Diario Oficial de Galici
a núm. 43, do xoves 3 de marzo de 2016, cómpre facer as seguintes correccións:
Na páxina 8086, artigo 15.b), onde di: «Asinado en ..........................o....de..........2015», debe dicir: «Asinado en ..........................o....de..........2016».
Na páxina 8101, anexo V, onde di: «ACEPTAN a axuda concedida ao abeiro da Orde do 30 marzo de 2015...», debe dicir: «ACEPTAN a axuda concedida ao abeiro da Orde do 23 febreiro de 2016...».
Os anexos V presentados polos solicitantes de axuda conforme o modelo publicado conxuntamente coa orde entenderanse válidos por estar afectados pola presente corrección de erros.
Esta modificación non afecta os prazos establecidos na referida orde.
RESOLUCIÓN do 17 de xuño de 2016, da Dirección Xeral de Educación, Formación Profesional e Innovación Educativa, de prórroga do proxecto experimental para a incorporación de alumnado con necesidades educativas especiais ás ensinanzas elementais de música no Conservatorio Profesional de Música da Coruña.
Consellería de Cultura, Educación e Ordenación Universitaria — III. Outras disposicións — 30/06/2016

Mediante a Orde do 16 de decembro de 2011 (DOG do 26 de decembro), modificada pola Orde do 13 de xuño de 2013 (DOG do 21 de xuño), autorizouse a posta en marcha, con carácter experimental, dun proxecto para a incorporación de alumnado con necesidades educativas especiais ás ensinanzas elementais de música no Conservatorio Profesional de Música da Coruña.
O artigo 11 da devandita orde establece que será competencia da comisión de seguimento do proxecto a emisión de informes relativos á procedencia da súa prorrogación, e o seu artigo 12 establece que logo de informe favorable da dita comisión poderá prorrogarse o proxecto en períodos de dous anos.
Igualmente, na disposición derradeira primeira da citada orde autorízase a Dirección Xeral de Educación, Formación Profesional e Innovación Educativa para ditar cantas normas se consideren oportunas para o seu desenvolvemento.
Por Resolución do 5 de xuño de 2014, a Dirección Xeral de Educación, Formación Profesional e Innovación Educativa, á vista do informe da citada comisión de seguimento, prorrogou este proxecto por un período de dous anos.
Con data do 20 de maio de 2016, a dirección do CMUS Profesional da Coruña presentou unha nova solicitude de renovación perante esta dirección xeral.
Emitido informe favorable da comisión de seguimento con base na adecuación do proxecto ás condicións e obxectivos indicados na súa posta en marcha, e na permanencia das circunstancias que xustificaron a súa implantación,
Primeiro. Prorrogar, por un período de dous anos, o proxecto experimental para a incorporación de alumnado con necesidades educativas especiais ás ensinanzas elementais de música no Conservatorio Profesional de Música da Coruña.
Segundo. Contra esta resolución poderá interpoñerse recurso de alzada ante a persoa titular da Consellería de Cultura, Educación e Ordenación Universitaria, no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 17 de xuño de 2016
ORDE do 27 de maio de 2016 pola que se resolve a integración da Axencia de Lectura Municipal de Friol na Rede de bibliotecas de Galicia.
Consellería de Cultura, Educación e Ordenación Universitaria — III. Outras disposicións — 30/06/2016

Vista a proposta do secretario xeral de Cultura e en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas
Primeiro. Integrar na Rede de bibliotecas de Galicia a Axencia de Lectura Municipal de Friol.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior ós tres meses. De non cumprirse este prazo deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 27 de maio de 2016
REAL decreto 138/2016, do 4 de abril, polo que se nomea presidente da Audiencia Provincial de Lugo a José Antonio Varela Agrelo.
Consello Xeral do Poder Xudicial — II. Autoridades e persoal — 29/04/2016

Por proposta do Pleno do Consello Xeral do Poder Xudicial, adoptada na súa reunión do 31 de marzo de 2016, de conformidade co establecido nos artigos 599.1.4ª e 337 da Lei orgánica 6/1985, do 1 de xullo, do poder xudicial, veño en nomear presidente da Audiencia Provincial de Lugo a José Antonio Varela Agrelo, presidente da mesma audiencia provincial, en provisión da vacante producida por expiración do prazo legal polo que fora nomeado con anterioridade para o mesmo cargo.
Dado en Madrid o 4 de abril de 2016
ORDE do 13 de xuño de 2016 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 23/06/2016

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
O cesamento de Sergio Saavedra Gutiérrez como vogal no Consello de Administración da Autoridade Portuaria de Ferrol-San Cibrao, en representación das organizacións sindicais, agradecéndolle os servizos prestados.
Santiago de Compostela, 13 de xuño de 2016
RESOLUCIÓN do 6 de xuño de 2016 pola que se dá publicidade a unha encomenda de xestión á Axencia Galega de Infraestruturas para a xestión de execución das obras de construción do novo centro de saúde de Ares.
Servizo Galego de Saúde — III. Outras disposicións — 23/06/2016

De conformidade co previsto no artigo 8.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do 3 de xuño de 2016, do organismo autónomo Servizo Galego de Saúde, pola que se lle encomenda á Axencia Galega de Infraestruturas a xestión de execución das obras de construción do novo centro de saúde de Ares, coas seguintes características:
– Actividade: a xestión das actuacións para acometer a execución das obras de construción do novo centro de saúde de Ares. A dirección facultativa está contratada polo Servizo Galego de Saúde.
– Natureza e alcance da xestión encomendada: esta encomenda ten natureza intrasubxectiva, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia, segundo o disposto nos artigos 47 e 48 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: desde o día seguinte ao da súa sinatura ata o 31 de decembro de 2017.
Santiago de Compostela, 6 de xuño de 2016